[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 11.3.2005

SEK(2005) 332 endelig

Udkast

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

- Udkast til Fællesskabets fælles stillingtagen - (forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg tager sigte på at ændre protokol 31 for at udvide samarbejdet på miljøområdet. Det fastlægger rammerne for samarbejde og fastsætter betingelserne for EØS-EFTA-staternes deltagelse i EF-programmer og -aktioner på dette område ved i protokollen at indarbejde følgende afgørelse:

- 32002 D 1600 : Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette miljøhandlingsprogram.

3. Ifølge artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse, hvorefter Kommissionen snarest muligt fremfører Fællesskabets holdning i Det Blandede EØS-udvalg.

Udkast

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ... truffet af Det Blandede EØS-udvalg den …[1].

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette miljøhandlingsprogram[2].

(3) Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2005 -

TRUFFET FØLGENDE AFGØRELSE:

Artikel 1

Følgende indsættes i artikel 3, stk. 7, i protokol 31 til aftalen:

‘(d) Fællesskabsretsakter, som får virkning fra den 1. januar 2005:

- 32002 D 1600 : Europa-Parlamentets og Rådets afgørelse 1600/2002/EF af 22. juli 2002 om fastlæggelse af Fællesskabets sjette miljøhandlingsprogram (EFT L 242 af 10.9.2002, s. 1).’

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1*.

Den anvendes fra den 1. januar 2005.

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den […].

På Det Blandede EØS-Udvalgs vegne

Formand

Sekretærer for Det Blandede EØS-udvalg

[1] EUT L …

[2] EFT L 242 af 10.9.2002, s. 1.

* [Ingen forfatningsmæssige krav angivet.] [Forfatningsmæssige krav angivet.]